FK Transinvest

**„TransINVEST“ futbolo klubas** (arba ***Galinės „TransINVEST“***) – Lietuvos futbolo klubas iš Vilniaus rajono, Galinės kaimo.

## Istorija

2021 m. gruodžio mėn. paraiškas licencijuotis Antrai lygai pateikė ir iki tol niekam nežinomas klubas, įvardintas „Transekspedicijos“ futbolo klubu.

Tapo žinoma, kad futbolo klubo steigėjais ir rėmėjais tapo krovinių pervežimo įmonė Transekspedicija (@transekspedicija).

2022 m. Antros lygos komandų pristatyme jau buvo rašoma, kad komanda suburta VGTU Vilkai pagrindu.

2023 m. rugsėjo mėn. paskelbta kad klubo savininkai planuoja statyti 1500 vietų stadioną Galinės kaime.

### 2022 m.
2022 m. sausio 28 d. sužaidė draugiškas rungtynes su Utenos Uteniu. Jose rezultatu 6-3 nugalėjo Vilniaus rajono atstovai.2022 m. vasario 4 d. draugiškose rungtynėse rezultatu 1-3 pralaimėjo BFA.

Dalyvavo „Snaigės“ žiemos futbolo turnyre.

2022 m. licencijavosi Antrai lygai. Tapo vienu iš dalyvių, kurie rungtyniavo 2022 m. Antroje lygoje.

Antroje lygoje debiutavo 2022 m. balandžio 3 d., kai Širvintų stadione žaidė namų rungtynes prieš Sūduvos B ekipą. Po permainingos kovos rezultatu 5-3 nugalėjo „TransINVEST“ futbolininkai.

2022 m. gegužės 20 d. klubas pasiekė pergalę Antros lygos rungtynėse rekordiniu rezultatu 16-0. Širvintų miesto stadione vykusiose rungtynėse buvo sutriuškinti Džiugas B futbolininkai.

Ekipa nuo pirmųjų rungtynių rodė gerus rezultatus ir tapo Antros lygos nugalėtojais. Ekipa per sezoną pelnė 109 įvarčius (vidutiniškai 4,19 per rungtynes).

### 2023 m.
Klubui suteikta 2023 m. Pirmos lygos licencija. 2023 m. pradžioje klubas pasikvietė į savo gretas Deividą Malžinską ir Liną Pilibaitį. 2023 m. rugsėjo 9 d. TransINVEST LFF taurės turnyro pusfinalyje 1:0 nugalėjo Telšių „Džiugą“ ir pateko į finalą. Pergalingą įvartį paskutinėmis rungtynių minutėmis pelnė Valentinas Jeriomenka. Finale, Kauno Dariaus ir Girėno stadione, laimėjo 2-1 prieš FA „Šiaulių“ ekipą ir tapo pirmuoju Lietuvos futbolo istorijoje ne A Lygos klubu, kuris laimėjo LFF taurę. Klubas taip pat anksčiau laiko užsitikrino Pirmos lygos nugalėtojų titulą.

### 2024 m.
Klubui suteikta 2024 m. A lygos licencija. FK TransINVEST debiutavo A lygoje pergale 3:2 prieš FC Hegelmann. Rungtynės buvo pramintos „fūristų derbiu“, nes abiejų klubų savininkai – transporto kompanijos. FK TransINVEST, laimėję 2023 m. Lietuvos futbolo taurę, iškovojo teisę žaisti UEFA Europos konferencijų lygoje. Tačiau, UEFA taisyklėse nurodoma, kad Europos turnyruose gali dalyvauti klubai, įkurti seniau nei prieš 3 metus – FK Transinvest šio kriterijaus nepatenkina. Tačiau galiausiai FK TransINVEST varžysis UEFA Europos konferencijų lygoje.

2024 m. gegužės 30 d. iškovojo pergalę LFF taurės turnyro aštuntfinalio rungtynėse prieš FK Žalgiris ir pateko į kitą etapą. Romualdas Jansonas pelnė pirmąjį rungtynių įvartį ir žalgiriečiai pirmavo, tačiau Ernestas Stočkūnas išlygino rezultatą, o Ričardas Šveikauskas persvėrė rezultatą „TransINVEST“ naudai.

Iš pradžių buvo nežinoma, ar „Transinvest“ gaus UEFA licenciją, kadangi UEFA taisyklės nurodo, jog Europos taurių turnyruose gali rungtyniauti klubai, kurie gyvuoja daugiau nei 3 metus. Šio reikalavimo „Transinvest“ netenkino. 2024 m. balandžio 26 d. UEFA priėmė sprendimą pritaikyti išimtį ir leisti klubui siekti UEFA licencijos.

2024 m. rugsėjo mėn. pasirodė pranešimai, kad klubas atleido trenerį. Netrukus paskelbta, kad Marius Stankevičius paskirtas naujuoju vyr. treneriu. 2024 m. gruodžio 20 d. pranešta, kad vyr. treneriu ir toliau dirbs Marius Stankevičius, bei prisijungė Deividas Česnauskis (atsakingas už žaidėjų atranką).

### 2025 m.
2025 m. sezone klubo tikslu buvo įvardintas noras tapti Pirmos lygos nugalėtojais ir iškovoti teisę grįžti į A lygą. Anksčiau laiko užsitirktino Pirmos lygos nugalėjų vardą ir iškovojo teisę 2026 m. žaisti A lygoje.

## Pavadinimų kaita
* 2021 m. FK Transekspedicija
* 2022 m. FK TransINVEST

## Simbolika
Klubo spalvos: mėlyna ir geltona.

## Apranga
* Namuose žaidžia geltona apranga.

; Aprangų gamintojai
* Adidas nuo 2022 m.

## Pasiekimai

## Sezonai

## Sudėtis
*Atnaujinta * 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

 (Marco Tulio De Paula Medeiros)
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 (Oluwatomisin Akintunde Adeloye)

|-----
! colspan="9" bgcolor="#B0D3FB" align="left" | Transinvest/Transinvest B
|----- bgcolor="#DFEDFD"

----

## Treneriai

## Vadovai

## Garsesni žaidėjai
*  Linas Pilibaitis, 2023–2025 m.
*  Deividas Malžinskas, 2023–2024 m.
*  Henrique Devens, 2023–2024 m.

## Dalyvavimas Europos turnyruose

## Stadionai
* Nuo 2022 m. klubas namų rungtynes žaidė Širvintų miesto stadione, Širvintose. Dėl vėtros padarytos žalos teko keletą namų rungtynių perkelti į tuometinį LFF stadioną.
* 2023 m. rugsėjo mėn. pasirodė pranešimai apie klubo planus turėti savo stadioną.
* 2025 m. spalio 11 d. iškilmingai atidarytas FK Transinvest stadiono sporto kompleksas. Po oficialios atidarymo ceremonijos sužaistos pirmosios rungtynės. Draugiškame susitikime varžėsi prieš Vilniaus „Žalgirį“. Susitikimas baigėsi lygiosiomis 1–1.
* 2025 m. spalio 25 d. įvyko pirmosios oficialios rungtynės. Pirmos lygos susitikimas prieš FA Šiauliai B baigėsi svečių pergale rezultatu 2-1.

## Taip pat skaitykite
* FK TransINVEST (moterys) – apie pagrindinę moterų komandą;
* TransINVEST B – apie klubo vyrų B komandą;

## Išnašos

## Nuorodos
* FK Transinvest
* FK TransINVEST (FB)
* SOCCERWAY
* FLASHSCORE
* Globalsportsarchive